बता दें कि तूतीकोरिन के इस स्टर्लाइट प्लांट का विरोध लंबे समय से स्थानीय निवासियों और पर्यावरणविदों द्वारा किया जा रहा था। लोगों का कहना है कि इस प्लांट में कॉपर निर्माण के कारण उन्हें वायु प्रदूषण और जल प्रदूषण जैसी बड़ी समस्याओं का सामना करना पड़ रहा है। जिससे कई गंभीर बीमारियां फैल रही हैं। यही वजह रही कि बीते माह यह विरोध अचानक हिंसक हो उठा। जिसके बाद स्थिति को नियंत्रित करने की कोशिश में पुलिस फायरिंग में यहां 13 लोगों की मौत हो गई थी।